CELEX: 62010CN0151
Language: et
Date: 2010-03-31 00:00:00
Title: Kohtuasi C-151/10: Eelotsusetaotlus, mille on 31. märtsil 2010 esitanud Arbeidshof te Antwerpen (Belgia) — NV Dai Cugini versus Rijksdienst voor Sociale Zekerheid

19.6.2010   
            
            
               ET
            
            
               Euroopa Liidu Teataja
            
            
               C 161/22
            
         
      Eelotsusetaotlus, mille on 31. märtsil 2010 esitanud Arbeidshof te Antwerpen (Belgia) — NV Dai Cugini versus Rijksdienst voor Sociale Zekerheid
      (Kohtuasi C-151/10)
      (2010/C 161/31)
      Kohtumenetluse keel: hollandi
      
         Eelotsusetaotluse esitanud kohus
      
      Arbeidshof te Antwerpen — Afdeling Hasselt (Belgia)
      
         Põhikohtuasja pooled
      
      
         Apellatsioonkaebuse esitaja: NV Dai Cugini
      
         Kostja apellatsioonimenetluses: Rijksdienst voor Sociale Zekerheid
      
         Eelotsuse küsimused
      
      
                  1.
               
               
                  Kas siseriiklikud sätted, eriti 27. juuni 1969. aasta seaduse, mis muudab 28. detsembri 1944. aasta töötajate sotsiaalkindlustuse seadust, artiklis 22ter sisalduv eeldus ning 22. detsembri 1989. aasta programmseaduse selle üksteisele järgnenud versioonides artikkel 171 on kooskõlas ühenduse õigusnormidega ja nõukogu 15. detsembri 1997. aasta direktiiviga 97/81/EÜ (1), eriti [selle direktiivi lisas oleva raamkokkuleppe] klausli 5 lõike 1 punktiga a, mille kohaselt peaksid liikmesriigid osalise tööajaga ja täistööajaga töötajate mittediskrimineerimise põhimõtte kohaselt pärast konsulteerimist tööturu osapooltega vastavalt siseriiklikule seadusele ja tavale identifitseerima ja üle vaatama õiguslikku ja halduslikku laadi takistused, mis võivad piirata osalise tööajaga töötamise võimalusi, ning vajaduse korral need kõrvaldama?
               
            
                  2.
               
               
                  Kas siseriiklikud sätted, mille kohaselt on tööandjad 22. detsembri 1989. aasta programmseaduse artiklite 157-169 alusel kohustatud esitama ja säilitama arvukaid personalidokumente ning võidakse nad nimetatud sätetest mittekinnipidamise eest kriminaalvastutusele võtta või võidakse neile määrata haldustrahv ja tsiviilõiguslikud sanktsioonid, on kooskõlas ühenduse õigusnormidega ja nõukogu 15. detsembri 1997. aasta direktiiviga 97/81/EÜ, eriti [selle direktiivi lisas oleva raamkokkuleppe] klausli 5 lõike 1 punktiga a, mille kohaselt peaksid liikmesriigid osalise tööajaga ja täistööajaga töötajate mittediskrimineerimise põhimõtte kohaselt pärast konsulteerimist tööturu osapooltega vastavalt siseriiklikule seadusele ja tavale identifitseerima ja üle vaatama õiguslikku ja halduslikku laadi takistused, mis võivad piirata osalise tööajaga töötamise võimalusi, ning vajaduse korral need kõrvaldama?
               
            
         (1)  Nõukogu 15. detsembri 1997. aasta direktiiv 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta (EÜT 1998 L 14, lk 9; ELT eriväljaanne 05/03, lk 267).